Odense Adresse-Contoirs Efterretninger, 1835-03-13
Keiseren af Østerrigs Død vil sandsynligviis bidrage til at knytte Forbundet imellem Østerrig og Preussen endnu fastere end hidtil. Omtrent 12 Timer for han henslumrede lod Keiser Frants, der beholdt sin Bevidsthed til sidste Øieblik, sig alle de Papirer forelægge, som angik hans Testamente, og underkastede disse endnu en Revision. Derpaa lod han den hele keiserlige Familie kalde til sig, og den modtog den sidste Velsignelse af den i Døden som i Livet gode Fader. Sin Søn og Efterfølger anbefalede da Keiseren, at holde fast ved det Regjeringsprincip, hvis Apperlighed han selv under alle Tidens Storme havde havt Leilighed til at erfare. Han anbefalede ham fremdeles en fast Forstaaelse med hans Allierede og især med Kongen af Preussen, hvem han skulde betragte som en urokkelig Klippe i Havet. Paa den anden Side har Efterretningen om dette Dødsfald paa det Smerteligste grebet Kongen af Preussen, som strax besluttede, i 8 Dage at drage sig tilbage til Potsdam, kun omgiven af den snævre Familiekreds. Foruden Hofsorgen har Hs. Majestæt befalet, at hele den preussiske Armee skal anlægge fire Ugers Sorg. J Potsdam skal desuden holdes en Sørgehøitid over den høisalige Keiser, hvilket Øiemed det Grenadeer=Regiment, som forer hans Navn, skal marschere did; tillige skal det for evig Tid beholde den Monarks Navn, som ved sin Beslutning i Juni 1813, at tiltræde de Allieredes Sag, lagde en saa mægtig Vægt i Verdensbegivenhedernes Vægtskaal. Endvidere er der preussiske Konges Søn Prinds Wilhelm den 8 d. afreist fra Berlin til Wien. Under disse Forhold er det ikke at formode, at Østerrigs Politik vil forandre sig med Hensyn til de i dette Øieblik saa vigtige Schweitzer-Anliggender, der blive meer og meer forviklede. Saaledes melde bayerske Blade, der i slige Tilfælde pleie at være paalidelige, fra Bayreuth af 2 Marts, "Her udbreder sig nu den vigtige Efterretning, at Schwein, spærres fra Østerrigs, Bayerns og Würtembergs Side. Oberst v. der Mark, som var her med Permission hos sin Broder, er kaldet bort herfra, da ogsaa hans Regiment har erholdt den Bestemmelse, med 4 Eskadroner at rykke til Grændsen. Til dette støder ogsaa det fjerde ChevaulegersRegiment, hvis Skab ligger i Augsburg. Paa Følgerne er naturligviis Enhver spændt, da Schweiz ikke kan bestaa uden Samqvem med Tydskland." Ogsaa fra München, meldes, at flere bayerske Regimenter (f. Ex. i Lindau og Kempten) have faaet Ordre at holde sig marschfærdige til Schweitzergrændsen. Den badenske Regjering træffer ligeledes Forholdsregler imod Schweitz. Saaledes er der kommen befaling til Freiburg, at der fra Station til Station indtil Basel og videre til Constanz (altsaa langs med hele Schweitzergrændsen) skulle holdes 90 fiirspændige Vogne i Beredskab, for saa hurtigt som muligt at befordre et Troppekorps hvorhen det maatte ansees for nødvendigt. J selve Schweitz, ikke allene i Kanton Bern, men ogsaa i andre Dele af Landet, synes den Mening meer og meer at gribe om sig, at en Kamp med Udlandet vil om kortere eller længere Tid være uundgaaelig: Forholdene synes mindre og mindre at ville begunstige Don Miguels Planer. Han lever nu meget stille i Rom og hans Afreise derfra synes at være opsat paa ubestemt Tid. Denne Fyrstes Finantsomstændigheder skulle ingenlunde være saa glimrende, som Man ved hans Ankomst dertil troede. Hans Minister Marquis Lavradio har leiet et Palais i Rom, hvilket tyder paa et længere Ophold.